ഗുരുവായൂരില് പാര്ക്കിങ് ഫീ വാങ്ങരുതെന്ന് ബിജെപി ബഹുനില പാര്ക്കിങ്ങ് സമുച്ചയം നിര്മിച്ചത് കേന്ദ്ര സര്ക്കാര് ഗ്രാന്റ് ഉപയോഗിച്ച് ഗുരുവായൂരില് കേന്ദ്ര സര്ക്കാരിന്റെ ഗ്രാന്റായി നല്കിയ ഫണ്ട് ഉപയോഗിച്ച് നിര്മിച്ച പാര്ക്കിങ്ങ് ഗ്രൗണ്ടില് ദേവസ്വം പാര്ക്കിങ്ങ് ഫീസ് പിരിക്കുന്നതിനെതിരെ പ്രതിഷേധവുമായി ബിജെപി. ചെയര്മാന് പുറത്തിറങ്ങാന് കഴിയാത്ത തരത്തിലുള്ള സമരം സംഘടിപ്പിക്കുമെന്ന് അഡ്വ. ബി. ഗോപാലകൃഷ്ണന് പറഞ്ഞു.ഗുരുവായൂരിലെ മള്ട്ടി ലെവല് പാര്ക്കിങ്ങ് ബഹുനില സമുച്ചയം നിര്മ്മിച്ചത് കേന്ദ്ര സര്ക്കാര് പ്രസാദ് പദ്ധതി പ്രകാരം ഗ്രാന്റായി നല്കിയ കോടിക്കണക്കിന് രൂപ ഉപയോഗിച്ചാണ്. സൗജന്യമായി കിട്ടിയ തുക ഉപയോഗിച്ച് നിര്മിച്ച ഇവിടെ വാഹനങ്ങള്ക്ക് പാര്ക്കിങ്ങ് ഫീസ് 30 രൂപയാണ്. ഇത് ദേവസ്വമാണ് പിരിച്ചെടുക്കുന്നത്. ഇത് അനുവദിക്കില്ല. ഗുരുവായൂരിലെത്തുന്ന ഭക്തര്ക്ക് കൂടുതല് സൗകര്യമേര്പ്പെടുത്തേണ്ട ദേവസ്വം ഭക്തരെ പിഴിയുകയാണെന്നും അഡ്വ. ബി ഗോപാലകൃഷ്ണന് പറയുന്നു.എന്നാല് കെട്ടിടം നിര്മിച്ചത് തങ്ങളുടെ സ്ഥലത്താണെന്നാണ് ദേവസ്വം അധികൃതര് പറയുന്നത്. ആദ്യം അവിടെ പാര്ക്കിങ്ങ് ഫീസ് വാങ്ങി ദേവസ്വം പാര്ക്കിങ്ങ് നടത്തിയിരുന്ന സ്ഥലമാണ്. കൂടാതെ ജീവനക്കാരുടെ ശമ്ബളം, കറണ്ട് ചാര്ജ് തുടങ്ങി പ്രതിമാസം വലിയ തുക ചെലവാകുന്നുണ്ട്. അതുകൊണ്ടാണ് ചെറിയ ഫീസായ 30 രൂപ ഭക്തരില് നിന്ന് ഈടാക്കാന് തീരുമാനിച്ചത് എന്ന നിലപാടാണ് ദേവസ്വത്തിനുള്ളത്.എന്നാല് ചെയര്മാനെ വഴിയില് തടഞ്ഞ് പുറത്തിറങ്ങാന് കഴിയാത്ത വിധത്തിലുള്ള ജനാധിപത്യ രീതിയിലുള്ള സമരം ആരംഭിക്കുമെന്നാണ് ബി ഗോപാലകൃഷ്ണന് പറയുന്നത്.ബിജെപി സംസ്ഥാന കമ്മിറ്റി പുനഃസംഘടിപ്പിച്ചു കെ സുരേന്ദ്രന് അധ്യക്ഷനായി തുടരും അഞ്ച് ജില്ലാ അധ്യക്ഷന്മാരെ മാറ്റിതിരുവനന്തപുരം: സംസ്ഥാന ബിജെപിയില് നേതൃമാറ്റം ഉണ്ടാകും എന്ന അഭ്യൂഹങ്ങള് തള്ളി പുതിയ ഭാരവാഹി പട്ടിക പ്രഖ്യാപിച്ചു. കെ സുരേന്ദ്രന് തന്നെ അധ്യക്ഷനായി തുടരും. അഞ്ചു ജില്ലാ പ്രസിഡന്റുമാരെ മാറ്റി നിയമിച്ചു. മൂന്നു പേരെ പുതിയതായി സംസ്ഥാന വൈസ് പ്രസിഡന്റുമാര് ആക്കി. നിയമസഭ തെരഞ്ഞെടുപ്പ് സമയത്ത് മറ്റു പാര്ട്ടികളില് നിന്നും ബിജെപിയില് എത്തിയ നേതാക്കള്ക്ക് ഭാരവാഹിത്വം നല്കിയിട്ടുണ്ട്.പത്തനംതിട്ട, കോട്ടയം, പാലക്കാട്, വയനാട്, കാസര്കോട് ജില്ലകളിലാണ് അധ്യക്ഷന്മാരെ മാറ്റിയത്. കോട്ടയത്തെ ന്യൂനപക്ഷ മുഖമായിരുന്ന ജില്ലാ അധ്യക്ഷന് നോബിള് മാത്യുവിനെ മാറ്റി ലിജിന് ലാലിനെ നിയമിച്ചു. പി രഘുനാഥ്, ബി. ഗോപാലാകൃഷ്ണന്, സി ശിവന്കുട്ടി എന്നിവരെയാണ് പുതിയതായി സംസ്ഥാന വൈസ് പ്രസിഡന്റുമാരായി നിയമിച്ചത്. അടുത്തിടെ ബിജെപിയില് എത്തിയ ഡോക്ടര് പ്രമീളാദേവി, ഡോക്ടര് കെ എസ് രാധാകൃഷ്ണന് എന്നിവര് വൈസ് പ്രസിഡന്റുമാരായി തുടരും. സംസ്ഥാന വക്താവ് സ്ഥാനത്തു നിന്നാണ് ബി ഗോപാലകൃഷ്ണനെ വൈസ് പ്രസിഡന്റ് ആക്കിയത്.കെ ശ്രീകാന്ത്, ജെ ആര് പത്മകുമാര്, രേണു സുരേഷ്, പന്തളം പ്രതാപന് എന്നിവര് പുതിയതായി സംസ്ഥാന സെക്രട്ടറിമാര് ആകും. കോണ്ഗ്രസ് നേതാവ് പന്തളം സുധാകരന്റെ സഹോദരനായ പന്തളം പ്രതാപന് നിയമസഭ തെരഞ്ഞെടുപ്പ് സമയത്താണ് ബിജെപിയില് എത്തിയത്. കെ വി എസ് ഹരിദാസ്, സന്ദീപ് വചസ്പതി, ടിപി സിന്ധുമോള് എന്നിവര് അവര് പുതിയ വക്താക്കള് ആകും.സംസ്ഥാന ബിജെപിയിലെ കൃഷ്ണദാസ് പക്ഷ നേതാക്കളായ എ എന് രാധാകൃഷ്ണന്, ശോഭാ സുരേന്ദ്രന് എന്നിവര് വൈസ് പ്രസിഡന്റ് സ്ഥാനത്ത് തുടരും. കഴിഞ്ഞ പുനഃസംഘടനയില് ഇരുവരെയും ജനറല് സെക്രട്ടറി സ്ഥാനത്ത് നിന്നും ഒഴിവാക്കിയത് വലിയ വിവാദമായിരുന്നു. പുതിയ ഭാരവാഹികളെ പ്രഖ്യാപിച്ച പ്പോഴും ഇരുവരും ജനറല്സെക്രട്ടറി സ്ഥാനത്തെ തിരിച്ചെത്തിയില്ല എന്നത് ശ്രദ്ധേയം. അതേസമയം എം ടി രമേശ് ജനറല് സെക്രട്ടറിയായി തുടരും.നിയമസഭ തെരഞ്ഞെടുപ്പില് വലിയ പരാജയം ഉണ്ടായ ജില്ലകളിലാണ് ജില്ലാ അധ്യക്ഷന്മാരെ മാറ്റിയതെന്നാണ് സൂചന. വലിയ കുതിപ്പു ഉണ്ടാകും എന്ന് കരുതിയ കോട്ടയം ജില്ലയില് ഒരു ലക്ഷത്തില്പരം വോട്ട് പറഞ്ഞു. പാലക്കാട്, കാസര്ഗോഡ്, പത്തനംതിട്ട ജില്ലകളിലും പ്രതീക്ഷിച്ചതിനേക്കാള് വലിയ തിരിച്ചടിയാണ് നിയമസഭയില് ഉണ്ടായത്. കെ സുരേന്ദ്രന് മത്സരിച്ച രണ്ട് മണ്ഡലങ്ങള് ഉള്പ്പെടുന്ന ജില്ലാ അധ്യക്ഷന്മാരെ മാറ്റി എന്നതും ശ്രദ്ധേയമാണ്.തെരഞ്ഞെടുപ്പ് തോല്വിയുടെ പശ്ചാത്തലത്തില് ഇതില് കെ സുരേന്ദ്രനെ സംസ്ഥാന അധ്യക്ഷ സ്ഥാനത്തു നിന്നും മാറ്റുമെന്ന് പ്രതീക്ഷിച്ചെങ്കിലും അതുണ്ടായില്ല. കാലാവധി തികയ്ക്കാന് സുരേന്ദ്രന് ദേശീയ നേതൃത്വം അനുമതി നല്കിയെന്നാണ് സൂചന. നിലവില് രണ്ടുവര്ഷമാണ് സംസ്ഥാന അധ്യക്ഷ സ്ഥാനത്ത് സുരേന്ദ്രന് പൂര്ത്തിയാക്കിയത്. ഒരുവര്ഷം കൂടി അധ്യക്ഷസ്ഥാനത്ത് തുടര്ന്നേക്കാം. വിവിധ പോഷക സംഘടനകളുടെ നേതൃത്വത്തിലും മാറ്റം വന്നിട്ടില്ല.